Okrem semafora, čo je ešte dôležité na cestnej premávke?

*Dopravné značky*

Uhádnite hádanky :

„Trojuholník obrátený,

dnu je biely aj červený.

Pred ním musíš pozor dať

a vozidlám prednosť dať.“

Čo je to?

*Daj prednosť v jazde*

„Táto značka informuje,

hlavnú cestu označuje.

 Žltý štvorec – biely rám,

už ju spoznáš isto sám.“

Čo je to?

*Hlavná cesta*

„Značka je to červená

a na nej sú písmená.

Prikazuje ostať stáť

a ostatným prednosť dať!“

Čo je to?

*Stoj, daj prednosť v jazde!*

„Kam si panák vykračuje,

čo si to vzal do hlavy?

 Auto pred ním spomaľuje

a keď treba, zastaví.“

Čo je to?

*Priechod pre chodcov*

Ukážte detičkám obrázky dopravných značiek :

Môžete si ich vystrihnúť a vyrobiť značky. Potrebujete na to vrchnák z fľašky a drevenú paličku.

Alebo si zahrajte pexeso :

